Burgio pelkė
56°1′23.91″ š. pl. 21°55′31.31″ r. ilg.﻿ / ﻿56.0233083°š. pl. 21.9253639°r. ilg.﻿ / 56.0233083; 21.9253639 Burgio pelkė – pelkė, plytinti Plungės rajone, 6 kilometrai į vakarus nuo Alsėdžių. Plotas siekia 192 ha (pramoninis – 140 ha). Šiaurinėje dalyje telkšo Burgio, pietinėje – Burgalio ežerai. Į Burgio ežerą įteka Blinda, išteka Babrungo intakas Uošna. Pelkės didesnioji dalis yra raistinė žemapelkė, viduryje – nedidelė raistinė aukštapelkė. Durpių klodo didžiausias storis 4,1 m, vidutinis 1,9 m. Durpių ištekliai XX a. antroje pusėje siekė 2,7 mln. m³, vidutinis susiskaidymas 27 %, vidutinis peleningumas 9,5 %, vidutinis drėgnumas 88 %. Po durpėmis yra iki 6,0 m storio sapropelio sluoksnis. Dugne smėlis, priesmėlis.